رّب (ب لعربية إله، ب نّݣليزية Deity) هوا واحد لمفهوم دياني ؤ فلسافي كيشيّر لواحد لكاين فوقطبيعي ؤلا مادي (على حساب الديانة) اللي كيتّعتابر مقدّس ؤ مقامو هوا الرفيع ݣاع عند عيبادو. نتوة ديال رب هيا ربة، ؤ الجماعة ديالهوم هيا ربوبا ؤلا ربايب. ف دّيانات لوحّادية كايكون رب وحداني لي معبود أما ف دّيانات لاوحّادية ماكيكونش غير واحد الرب والايني هوما شلا ربوبا معبودين، و راه كاينين ݣاع شي ديانات مافيهومش والا رب معبود كيف لبودية. لمفهوم د الرب عاوتاني كانلقاوه حتا فشي تفاكر فلسافية بحال رّبوبية لي ماكيكونش فيها بزز واحد رّب معبود، ولايني بنسبة اللي كايواليو هاد لعقيدة هادا هوّا لخالق د لكون، ولا الصواب ديالو[ماواضحش] ؤلا اللي متماتل معاه. ماكاينش تعريف معلّم ولا كوني ديال "رب"، ؤ كولا دين و فلسافة ؤ مساير عندهوم تعريفهوم واللي كيميزهوم علا غيرهوم. رّب يقدر يكون "كاين ماكيساليش و كيفوت زمان ؤ لمكان" ؤلا "كاين كيسالي و عندو حدود ف لمكان و زّمان ؤ يقدر حتا يتولد و يموت". ف لفترة د لقبلتاريخ، لعولاما ماعندهومش طاريقة باش يتعرفو علا دّيانات لي كانو لباشار كيمارسو، من غير علا طريق لستينتاج، حيت كانت باقة ماتّختارعاتش لكتابة.